OpenLLM-France/wikimedia huggingface dataset:
# Andreu Honorat Pineda

Andreu Honorat Pineda (València, 1515 - 1584) va ser un notari i poeta valencià.
Fou nomenat catedràtic de segona el 1547 i esdevingué catedràtic de notaria de primera del 1548 al 1555, quan aquesta fou suprimida. Va reeprendre la càtedra el 1565 i va ser el notari que més temps va dedicar a ensenyar a la universitat, fins al 1583-1584. En total van ser 15 cursos.
Va participar en un certamen celebrat a València el 1532 en honor de la Immaculada Concepció. Hi va presentar el poema Doctes i experts, subtils i perfets mestres que són dues estrofes de dotze versos en català. És l'unic poema que se'n conserva. Amb l'estudi de la rúbrica s'ha arribat a la conclusió que tenia disset anys quan el va escriure.

## Referències

* 1 2 Universidades españolas y americanas: época colonial. Editorial CSIC - CSIC Press, 1987, p. 231–233. ISBN 978-84-7579-444-0.
* ↑ «Andreu Honorat Pineda». Gran Enciclopèdia Catalana. Barcelona: Grup Enciclopèdia Catalana.
# Alfaproteobacteris

Els alfaproteobacteris (Alphaproteobacteria) és una classe dins els Proteobacteria. Com tots els proteobacteris són gram-negatius. Alphaproteobacteria comprenen la majoria dels gèneres fototròfics, però també diversos gènres que metabolitzen compostos C1 (per exemple. Methylobacterium spp.), simbionts de les plantes (per exemple Rhizobium spp.) i d'animals, i un grup de patògens, els Rickettsiaceae. Es creu que els precursors dels mitocondris dels eucariotes s'han originat a partir de Rickettsia spp. Per les seves propietats simbiòtiques els científics sovint utilitzen els Alphaproteobacteria del gènere Agrobacterium per transferir ADN forà i tenen altres usos biotecnològics. Els bacteris fototròfics anoxigènics aerobis (en anglès:Aerobic anoxygenic phototrophic bacteria) són alfaproteobacteris que estan àmpliament distribuïts en el plàncton.

## Classificació

Les famílies les quals la majoria pertanyen a l'ordre Rhizobiales, inclouen:
* Anaplasmataceae
* Bartonellaceae
* Beijerinckiaceae
* Bradyrhizobiaceae
* Brucellaceae
* Caulobacteraceae
* Holosporaceae
* Hyphomicrobiaceae
* Kiloniellaceae
* Kopriimonadaceae
* Kordiimonadaceae
* Methylobacteriaceae
* Methylocystaceae
* Parvularculaceae
* Rhizobiaceae
* Rhodobacteraceae
* Rickettsiaceae
* Sneathiellaceae
* Sphingomonadaceae

## Referències

* ↑ «www.ncbi.nlm.nih.gov».
* ↑ Hirt, Heribert. «Plant transformation in Vienna Intruder Alert». heribert-hirt.info. Arxivat de l'original el 1 de març 2012. [Consulta: 2 gener 2017].

## Enllaços externs

* Bacterial (Prokaryotic) Phylogeny Webpage: Alpha Proteobacteria. Arxivat 2010-05-10 a Wayback Machine.
* «Alfaproteobacteris» (en anglès). Medical Subject Headings.
# Darlington (Carolina del Sud)

Darlington és una població dels Estats Units a l'estat de Carolina del Sud. Segons el cens del 2000 tenia 6.720 habitants.

## Demografia

Segons el cens del 2000, Darlington tenia 6.720 habitants. La densitat de població era de 604,8 habitants/km².
Per edats la població es repartia de la següent manera: un 25,2% tenia menys de 18 anys, un 8,7% entre 18 i 24, un 23,3% entre 25 i 44, un 23,9% de 45 a 60 i un 18,9% 65 anys o més.
L'edat mediana era de 39 anys. Per cada 100 dones de 18 o més anys hi havia 70,4 homes.
La renda mediana per habitatge era de 24.869 $ i la renda mediana per família de 33.971 $. Els homes tenien una renda mediana de 28.110 $ mentre que les dones 20.206 $. La renda per capita de la població era de 15.454 $. Entorn del 24,9% de les famílies i el 29,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Darlington». American Fact Finder. Oficina del Cens dels Estats Units, 12-01-2010.
* ↑ «Fact Sheet- Darlington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 11 agost 2010].
# Coll de Neda

El Coll de Neda és una collada situada a 836,6 m d'altitud del terme municipal de Conca de Dalt, al Pallars Jussà, a cavall del vell enclavament dels Masos de Baiarri, pertanyent a l'antic terme de Claverol, i de l'antic terme d'Hortoneda de la Conca.
Està situat al vessant sud-oriental del Cap de l'Alt de Baiarri, a migdia de l'Obaga de l'Oriol i al sud-est de l'Obaga de Coll de Neda, al nord dels Clots de la Bòfia i al capdamunt, nord-oest, de la Serra de Coll de Neda.

## Enllaços externs

* Institut Cartogràfic de Catalunya
# Gai Opi (tribú 215 aC)

Gai Opi (en llatí: Gaius Oppius) va ser un magistrat romà del segle iii aC. Formava part de la gens Òpia, una gens romana d'origen plebeu.
Va ser elegit tribú de la plebs l'any 215 aC durant la Segona Guerra Púnica, i va proposar i fer aprovar una llei, la Lex Oppia, que limitava el luxe i les despeses de les dones romanes. La llei establia que cap dona podria tenir més de la meitat d'una unça d'or, no podria portar vestits de colors diferents, no podria anar en carruatge per la ciutat o a altres ciutats, ni a una milla romana a l'entorn excepte per fer sacrificis públics. Aquesta llei va ser derogada l'any 195 aC tot i la forta oposició de Cató el Vell.

## Referències

* ↑ [https://quod.lib.umich.edu/m/moa/acl3129.0003.001/45?rgn=full+text;view=image;q1=OppiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+L'ttle,+Brown+&+Comp.,+1867,+p. 37-38. ]
# Anatole Novak

Anatole Novak (La Mure, 12 de febrer de 1937 - 5 gener 2022) va ser un ciclista francès que va córrer entre 1956 i 1972. Era conegut amb el sobrenom del gegant de La Mure.
Va participar en 10 edicions del Tour de França, aconseguint una victòria el 1961, sent gregari de Jacques Anquetil, Lucien Aimar, Roger Pingeon i Luís Ocaña.
Durant la seva carrera aconseguí 15 victòries, destacant una etapa al Tour de França i una altra a la Volta a Espanya.
El 5 de gener de 2022, Novak morí al municipi de Pierre-Châtel, a l'edat de 84 anys.

## Palmarès

* 1960
** Vencedor d'una etapa al Critèrium del Dauphiné Libéré
** Vencedor d'una etapa al Tour de l'Aude
* 1961
** Vencedor d'una etapa al Tour de França
** 1r al Critèrium de Rium
* 1962
** 1r del Premi de Gap
* 1963
** Vencedor d'una etapa al Tour de l'Oise
* 1964
** 1r del Premi d'Ambert
** Vencedor d'una etapa a la París-Niça
* 1965
** 1r al Tour de l'Hérault
* 1966
** 1r a la París-Luxemburg
** 1r del Premi de Saint-Vallier
** Vencedor d'una etapa a la Volta a Catalunya
* 1967
** 1r al Circuit dels Boucles del Sena
* 1969
** 1r del Premi de Toury, de Sévignac
* 1970
** Vencedor d'una etapa de la Volta a Espanya

### Resultats al Tour de França

* 1961. Abandona (10a etapa). Vencedor d'una etapa
* 1962. 76è de la classificació general
* 1963. 59è de la classificació general
* 1964. 81è de la classificació general
* 1965. 66è de la classificació general
* 1966. Abandona (16a etapa)
* 1967. Abandona (8a etapa)
* 1968. 50è de la classificació general
* 1969. Abandona (6a etapa)
* 1970. Abandona (10a etapa)

### Resultats a la Volta a Espanya

* 1963. 19è de la classificació general
* 1968. 49è de la classificació general
* 1970. 55è de la classificació general. Vencedor d'una etapa

### Resultats al Giro d'Itàlia

* 1964. 63è de la classificació general
* 1966. 70è de la classificació general

## Enllaços generals

* Palmarès d'Anatole Novak Arxivat 2016-03-03 a Wayback Machine. (italià)
* Palmarès d'Anatole Novak (neerlandès)

## Referències

* ↑ «Cyclisme : l'Isérois Anatole Novak est décédé» (en francès), 05-01-2022. [Consulta: 9 gener 2022].
# Alfanumèric

En general el terme alfanumèric es refereix a qualsevol cosa que consisteix només en lletres i nombres, i de vegades alguns altres caràcters com símbols matemàtics elementals i marques de puntuació. Per exemple "ABC123" i "a+b=39" són expressions alfanumèriques.
Històricament, cada caràcter alfanumèric és representat per un byte d'informació, podent així representar un total de 256 caràcters diferents (el codi ASCII). Actualment, la necessitat d'usar molts més caràcters, lletres accentuades, ideogrames,... ha motivat la utilització de més d'un byte d'informació per cada caràcter.
El terme alfanumèric, s'usa a vegades per a distingir una informació de les que només són numèriques "0123456789" i les que només són textuals "a"-"z" i "A"-"Z".
# Oreste Marcoz

Oreste Marcoz (Aosta, 1905 – Challand-Saint-Victor, 1972) fou un polític i advocat valldostà. Militant d'Unió Valldostana, el 1959 presidí el Consell de la Vall en un govern de la coalició Leone rampante formada per UV, PSI, PCI i PSDI i ocupà el càrrec fins al 1963, quan fou substituït per Severino Caveri. A les eleccions legislatives italianes de 1968 fou candidat d'UV al Senat d'Itàlia, però no fou escollit. El 5 de setembre de 1970 fou escollit alcalde d'Aosta en coalició amb PCI i PSI i suport dels Demòcrates Populars. El desembre de 1971 va dimitir per a presentar-se novament com a candidat al Senat a les eleccions de 1972, i aquest cop assolí l'escó, però no el va arribar a ocupar, ja que va morir en un accident d'automòbil el 25 d'abril de 1972 quan tornava dels comicis a Ayas.
| Precedit per: Vittorino Bondaz | Presidents de la Vall d'Aosta 1959 - 1963 | Succeït per: Severino Caveri |
# Cànoves (Sant Julià de Vilatorta)

Cànoves és una masia del municipi de Sant Julià de Vilatorta (Osona) inclosa en l'Inventari del Patrimoni Arquitectònic de Catalunya. És un edifici civil, una masia orientada a ponent, amb torre de defensa separada de l'edificació i que es comunica a aquesta amb un pont penjat, per sota del qual s'accedeix a l'entrada principal formada per un gros portal dovellat. Annexionades a la torre hi ha àmplies galeries rodejades per un jardí i un parc amb columnates romàntiques.
Adossada a la masia hi ha la capella advocada a la mare de Déu de Núria. També té una masoveria annexa i una gran era. Al costat de restes medievals hi ha molts elements moderns que han convertit la casa gairebé en un palau.
Els primers documents de Cànoves daten dels segles IX-X, quan el casal estava sota la potestat de Sant Llorenç de Centelles. El 1482 Galceran Canovas s'emancipà de Ramon de Centelles, senyor del casal de Bellpuig del terme del castell de Meda. A partir d'aquesta data la propietat prospera. El 1618 Felip III de Castella concedeix a Francesc Canovas el privilegi de noblesa. Tres anys abans el nucli papal havia atorgat permís per a celebrar culte a l'oratori del casal. A la segona meitat del segle xvii Canovas era una família poderosa i s'entroncà amb famílies de nom.

## Referències

* 1 2 3 4 «Cànoves». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 febrer 2016].
# Ramon Rosell i Mestres

Ramon Rosell i Mestres (Cassà de la Selva, 30 de maig de 1894- Vidreres, 20 gener de 1971) fou un músic nascut a Cassà de la Selva que tocava la tenora. Als onze anys ja estava integrat a la cobla de Cassà de la Selva i la seva carrera d'intèrpret el feu desfilar per les agrupacions següents: La Principal de Cassà de la Selva; Montgrins en dues etapes; La lluro de Mataró; La Principal de la Bisbal i com a director de la Joventut Artística de Vidreres, i a l'Orquestra Pau Casals, entre altres plantilles. la seva producció sardanística és bastant extensa i amb diverses sardanes obligades de tenora, com ara El meu segell i Va de tenor. Altres sardanes seves són El nano de casa, En Narcís de la Pineda i Mas Bellvehí.

## Referències

* 1 2 «Músics de la Cobla». Arxivat de l'original el 2015-11-17. [Consulta: 17 abril 2015].
* ↑ Formiga i Bosch, Josep. Vidreres. 2012a ed..
* ↑ Riera i Vinyes, Carles. De la A a la Z : diccionari d'autors de sardanes i de música per a cobla / Carles Riera i Vinyes, Josep M. Serracant i Clermont, Josep Ventura i Salarich.. 2a ed.. Girona: Som, Revista de Cultura Popular de Catalunya, 2002.
# Comarca d'Arnedo

La comarca d'Arnedo és una comarca de la comunitat autònoma de La Rioja. Està situada a la Rioja Baixa, en la zona anomenada de Valle.
* Nre. de municipis: 15
* Superfície: 589,63 km²
* Població (2007): 18.544 habitants
* Densitat: 31,45 hab/km²
* Latitud mitjana: 42° 10′ 45″ nord
* Longitud mitjana: 2° 9′ 38″ oest
* Altitud mitjana: 733,43 msnm

## Municipis de la comarca

* Arnedillo
* Arnedo
* Bergasa
* Bergasillas Bajera
* Cornago
* Enciso
* Grávalos
* Herce
* Munilla
* Muro de Aguas
* Préjano
* Quel
* Santa Eulalia Bajera
* Villarroya
* Zarzosa.

## Vegeu també

* Comarques de la Rioja
# Gai Octavi (avi d'August)

Gai Octavi (en llatí Caius Octavius) va ser un cavaller romà del segle ii aC. Era fill de Gai Octavi, tribú militar, pare de Gai Octavi, pretor l'any 61 aC, i avi de l'emperador August. Formava part de la gens Octàvia, una gens romana d'origen plebeu.
Va viure a la ciutat de Velitres exercint diversos alts càrrecs municipals sense aspirar a les dignitats de l'estat romà. Tenia considerables propietats que probablement va augmentar prestant diners amb usura, cosa que suggereixen els comentaris de Marc Antoni i Gai Cassi, que quan volien insultar August deien que era net d'un banquer i prestador de diners.

## Referències

* ↑ Smith, William (editor). Dictionary of Greek and Roman biography and mythology. Vol. III. Londres: John Murray, 1876, p. 9.
# Gran mesquita de Perpinyà

La Gran Mesquita de Perpinyà és la mesquita musulmana més gran de Perpinyà, situada a Perpinyà Nord. Es va inaugurar el 8 de desembre de 2006 i té un espai de 850m² de pregària. Ha estat vandalitzada en diverses ocasions amb pintades el 2016.
Està situada al capdamunt del carrer d'Étienne Bobo, al sector més nord-oest de l'Alt Vernet, ran mateix de l'autovia D - 900, al costat de l'arrencament de la sortida d'aquesta autovia cap al carrer de Jean Perrin, entrada nord-oest de l'Alt Vernet.
L'associació Assate va comprar el 2015 a l'Ajuntament de Perpinyà un terreny al barri de Malloles, al sud de la ciutat, per construir la segona mesquita de Perpinyà, que amb 1000 m² serà la més gran de tota la Catalunya Nord.

## Referències

* ↑ « Inauguration de la grande mosquée de Perpignan » (francès), saphirnews.com, 8 de desembre del 2006
* ↑ «Una gran mesquita a Perpinyà Sud el 2017». La Clau, 15-07-2015. [Consulta: 4 gener 2017].
* ↑ «Perpignan: tags racistes sur la grande mosquée» (en francès). Le Figaro, 10-12-2016. [Consulta: 4 gener 2016].
* ↑ «La grande mosquée de Perpignan vandalisée» (en francès). L'Independant, 08-01-2016. [Consulta: 4 gener 2016].
* ↑ La Gran Mesquita de Perpinyà en els ortofotomapes de l'IGN
* ↑ «Es construirà un centre cultural musulmà a Perpinyà (amb gran mesquita inclosa)». Racó Català, 05-08-2015. [Consulta: 4 gener 2017].

## Enllaços externs

* Pàgina oficial Arxivat 2015-08-11 a Wayback Machine. (francès)
# Aira (ciutat)

Aira (姶良市, Aira-shi) és una ciutat de la prefectura de Kagoshima, al Japó. El 2015 tenia una població estimada de 75.235 habitants i una densitat de població de 325 habitants per km². Té una àrea total de 231,25 km².
Aira està situada a la l'oest de Kirishima i al nord de Kagoshima dins de la prefectura de Kagoshima. L'actual ciutat d'Aira fou establerta el 23 de març de 2010 com a resultat de la fusió del poble d'Aira (poble) amb els pobles de Kajiki i Kamō del districte d'Aira.

## Referències

* ↑ «Population of Cities» (XLS) (en japonès). Statistics Bureau of Japan, 01-01-2015. [Consulta: març 2016].
* ↑ «Geographical features, the location, area, history» (en anglès). The Official Website of the City of Aira. [Consulta: 10 abril 2016].

## Enllaços externs

* Pàgina web de l'ajuntament d'Aira (japonès)
# Oreste Ravanello

Oreste Ravanello (Venècia, 25 d'agost de 1871 - Pàdua, 2 de juliol de 1938) va ser un compositor i organista italià.
Ravanello va estudiar orgue i composició al Liceu Musicale Benedetto Marcello de Venècia, amb els professors DE Santi i Girardi, respectivament història de la música i composició. Va fer cursets de perfeccionament en orgue abans que a l'edat de disset anys fos nomenat organista de la Catedral de Sant Marc on succeí al seu mestre Girardi. També va ensenyar al Conservatori de Música de Venècia (ara Benedetto Marcello) i, a continuació, es va convertir en director de l'Institut Musical de Pàdua (ara Conservatori de Música Cesare Pollini). Fou membre, nomenat pel cardenal Sarto (després papa sant, Pius X) de la Comissió per la renovació de la música litúrgica.
Sent un músic que cultivà sobre tot la organística i la música d'església, també deixà correctes pàgines simfòniques i de cambra, així com una notable producció sacra (27 misses). Abordà així mateix, el cant gregorià, al que dedicà diversos estudis molt ben documentats.
Entre els seus alumnes tingué a Renzo Lorenzoni (1887-1951).

## Referències

* ↑ Edita SARPE Gran Enciclopedia de la Música Clásica, volum I, pàg. 733 (ISBN 84-7291-226-4)

## Bibliografia

* Edita SARPE, Gran Enciclopedia de la Música Clásica, vol. III, pàg. 1167. (ISBN 84-7291-227-2)

## Enllaços externs

* Obres de o sobre Oreste Ravanello a Internet Archive
# Cíprius

El Cíprius (en llatí Vicus Ciprius) era un carrer de l'antiga Roma situat entre el Fòrum Romà i l'Esquilí.
Els canvis urbans de la ciutat han provocat greus modificacions del paisatge històric, de manera que, tot i que es coneix el lloc exacte del carrer (entre la Via delle Carine, la Via del Cardello i la Via di Colosseo), aquest ja no existeix, i el seu nom tampoc ha quedat gravat en cap carrer que travessi els seus límits.
Se sap que hi havia un temple de Diana, i actualment hi ha un carrer que topa amb la Via di Colosseo anomenat Via di Tempio que possiblement hi fa referència.

## Història

Tit Livi diu en el seu primer llibre "Ab Urbe Condita" que per aquest carrer hi pujava Túl·lia, filla de Servi Tul·li, qui el matà i, damunt d'un carro, pujà per aquest carrer dirigint-se cap a l'Esquilí. Més amunt hi hauria la pujada d'Úrbia.
A part d'aquesta anècdota, el carrer no fou lloc d'altres esdeveniments rellevants al llarg dels temps.

## Referències

* 1 2 Titus Livi. Història de Roma.
# Clive Puzey

Clive Puzey (Bulawayo, Rhodèsia, 11 de juliol de 1941) va ser un pilot de curses automobilístiques rhodesià (actual Zimbàbue) que va arribar a disputar curses de Fórmula 1.

## A la F1

Clive Puzey va debutar a la primera cursa de la temporada 1965 (la setzena temporada de la història) del campionat del món de la Fórmula 1, disputant l'1 de gener del 1965 el GP de Sud-àfrica al circuit d'East London.
Va participar en una única prova puntuable pel campionat de la F1, disputada a la temporada (1965) no aconseguint qualificar-se per disputar la cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1965 | Clive Puzey Motors | Lotus | Climax | SUD NVQ | MON | BEL | FRA | GBR | HOL | ALE | ITA | USA | MEX | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Comarca d'Aranda

Aranda és una de les comarques de l'Aragó. És travessada pels rius Aranda i Isuela.

## Enllaços externs

* Comarca Aranda, en comarcaacomarca.com
* Ayuntamiento de Aranda de Moncayo
* Aranda de Moncayo Arxivat 2008-05-27 a Wayback Machine.
* Comarcalización de Aragón, Aranda
# Trinaxodòntids

Els trinaxodòntids (Thrinaxodontidae) són una família de cinodonts extints que visqueren entre el Permià mitjà i el Triàsic inferior. Aquest grup inclou els gèneres Thrinaxodon, Nanictosaurus, Nanocynodon, Novocynodon i, possiblement, Bolotridon i Platycraniellus. Tots els representants d'aquest grup tenen un paladar secundari ossi. Són membres basals del clade dels epicinodonts. Alguns estudis els consideren un grup parafilètic i els veuen més com a grau evolutiu dels epicinodonts basals que com a clade autèntic.

## Referències

* ↑ Zachos i Asher, 2018, «Non-Mammalian synapsids: the deep roots of the mammalian family tree» (K. D. Angielczyk i C. F. Kammerer).
* ↑ Ivakhnenko, M. F. «Permian Cynodontia (Theromorpha) of Eastern Europe» (en anglès). Paleontological Journal, 46, 2, 2012, pàg. 199–207. DOI: 10.1134/S0031030112020062.
* ↑ Abdala, F. «Redescription of Platycraniellus elegans (Therapsida, Cynodontia) from the Lower Triassic of South Africa, and the Cladistic Relationships of Eutheriodonts» (en anglès). Palaeontology, 50, 3, 2007, pàg. 591-618. DOI: 10.1111/j.1475-4983.2007.00646.x.

## Bibliografia

* Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018. ISBN 978-3-11-027590-2.
# Guillem Ramon de Montcada

Guillem Ramon de Montcada és el nom dels següents personatges:
* Guillem Ramon I de Montcada, el Gran Senescal (? - 1173), senescal de Barcelona (1130-1173) i senyor de Tortosa
* Guillem Ramon I de Montcada i de Bearn (1171 - 1223), vescomte de Bearn
* Guillem Ramon II de Montcada (segle XII - 1228), baró d'Aitona i senescal de Barcelona
* Guillem Ramon V de Montcada i d'Alagó (Sicília, segle xv - Ciminna, Sicília, 1466/68), baró de Caltanissetta i Virrei de Sicília
* Guillem Ramon de Montcada i d'Alagón-Espés-Castre (Barcelona, 1618 o 1619 - Madrid, 1670)
* Guillem Ramon de Montcada i de Portocarrero-Meneses (sisè marquès d'Aitona) (Madrid, 1674 - València, 1727), noble i militar borbònic català al servei de Felip V d'Espanya
# Ahillones

Ahillones és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Orestes

«Orestes» té aquests significats:
* Biografies:
** Orestes (metge), metge i sant grec
** Orestes (mitologia), fill d'Agamèmnon i Clitemnestra
** Orestes (prefecte), prefecte d'Alexandria
** Orestes de Macedònia, Rei de Macedònia
** Orestes de Sebaste, sant màrtir de Sebaste
** Flavi Orestes, general romà, pare de Ròmul August
** Orestes (sàtrapa), sàtrapa de Lídia
** Gneu Aufidi Orestes, cònsol romà el 71 aC
** Gneu Aureli Orestes, pretor urbà el 77 aC
** Luci Aureli Orestes, diversos personatges
* Miscel·lània:
** Orestes (Indiana)
** Orestes (poble), poble epirota incorporat al Regne de Macedònia
** Orestes, cognom romà, vegeu Gens Aurèlia i gens Aufídia.
* Tragèdies:
** Orestes (Eurípides), tragèdia d'Eurípides
** Oreste schiavo, tragèdia de Marco Pacuvio
** Oreste (Draconzio), tragèdia de Blossio Emilio Draconzio
** Oreste (Rucellai), tragèdia de Giovanni Rucellai
** Oreste (Voltaire), tragèdia de Voltaire
** Oreste (Alfieri) (1783), tragèdia de Vittorio Alfieri
* Òperes:
** Oreste (Cimarosa) (1783), òpera de Domenico Cimarosa
** Oreste (Morlacchi) (1808), òpera de Francesco Morlacchi
** Oreste (Kreutzer) (1818), òpera de Konradin Kreutzer
# DRB

DRB té els següents significats:
* Deutsche Reichsbahn, companyia estatal històrica de ferrocarril d'Alemanya
* Associació Alemanya de Jutges (del seu nom en alemany Deutscher RichterBund), associació professional de jutges d'Alemanya
* Recerca i Desenvolupament per a la Defensa del Canadà (del seu nom en anglès Defence Research Board), agència de recerca del Ministeri de Defensa del Canadà
* DRB-Hicom (de l'acrònim en anglès Diversified Resources Berhad), grup d'empreses del sector de l'automòbil de Malàisia
* Bíblia Douai-Reims (del seu nom en anglès Douay–Rheims Bible), traducció de la Vulgata a l'idioma anglès
* Rebot defensiu (del seu nom en anglès Defensive ReBound), tipus de rebot en la pràctica del bàsquet
# Clive Forster Cooper

Sir Clive Forster Cooper (3 d'abril del 1980 a Hampstead, Londres – 23 d'agost del 1947) fou un paleontòleg anglès.
Fou director del Natural History Museum entre el 1938 i el 1947. El 1911 descobrí els ossos de Paraceratherium al Balutxistan.